Πρώτη μέρα στο σχολείο

Η πρώτη μέρα στο σχολείο είναι η πρώτη μέρα του σχολικού έτους. Αυτή πέφτει συνήθως τον Αύγουστο ή τον Σεπτέμβριο στο Βόρειο Ημισφαίριο και τον Ιανουάριο ή το Φεβρουάριο στο Νότιο Ημισφαίριο, αλλά διαφέρει από χώρα σε χώρα.

 Στις περισσότερες περιοχές του Καναδά, η πρώτη μέρα στο σχολείο είναι η πρώτη Τρίτη του Σεπτεμβρίου μετά την Ημέρα Εργασίας. Σε κάποια σχολεία η σχολική χρονιά ξεκινά τον Αύγουστο. Η πρώτη μέρα στο σχολείο στην Κόστα Ρίκα είναι στις αρχές Φεβρουαρίου. Το Υπουργείο Παιδείας αλλάζει την ημερομηνία κάθε έτος για να εξασφαλίσει 200 αποτελεσματικές μέρες στο σχολικό ημερολόγιο. Στις Ηνωμένες Πολιτείες, η εκπαιδευτική πολιτική καθορίζεται κυρίως σε πολιτειακό επίπεδο και στο επίπεδο των επιμέρους σχολικών επαρχιών. Ως εκ τούτου, δεν υπάρχει μία συγκεκριμένη ημέρα όπου αρχίζουν τα σχολεία. Κατά τη διάρκεια μεγάλου μέρους του 20ού αιώνα, ήταν σύνηθες για τα σχολεία να αρχίζουν σύντομα μετά την Ημέρα της Εργασίας (αρχές Σεπτεμβρίου) και σε ορισμένες περιοχές των Ηνωμένων Πολιτειών αυτό εξακολουθεί να υφίσταται μέχρι σήμερα. Ωστόσο, η αρχή του σχολείου σε νωρίτερη ημερομηνία γίνεται όλο και πιο συνηθέστερη, δηλαδή τον Αύγουστο ή ακόμα και στα τέλη Ιουλίου. Για παράδειγμα, στην Ενοποιημένη Σχολική Επαρχία του Σαν Ντιέγκο στο Σαν Ντιέγκο στη Καλιφόρνια, η πρώτη μέρα του σχολικού έτους 2017-18 ορίστηκε στις 28 Αυγούστου. Στο Τρινιντάντ και Τομπάγκο η διάρκεια της σχολικής χρονιάς καθορίζεται από το υπουργείο παιδείας της χώρας. Η σχολική χρονιά ξεκινά την πρώτη ή τη δεύτερη εβδομάδα του Σεπτεμβρίου και συνήθως τελειώνει την τελευταία εβδομάδα του Ιουνίου. Τα δημόσια σχολεία ανοίγουν τις Δευτέρες και τα ιδιωτικά σχολεία την Τρίτη ή τη Τετάρτη. Υπάρχουν τρία τρίμηνα που διακόπτονται από τις διακοπές των Χριστουγέννων (μέσα Δεκεμβρίου με αρχές Ιανουαρίου) και τις διακοπές του Πάσχα (μέσα Απριλίου με αρχές Μαΐου). Οι καλοκαιρινές διακοπές καταλαμβάνουν τον Ιούλιο και τον Αύγουστο. Στο Μεξικό, η Γραμματεία Δημόσιας Εκπαίδευσης ορίζει τις ημερομηνίες και τις περιόδους όπου τα σχολεία είναι ανοιχτά. Στο Μεξικό τα σχολεία ανοίγουν πάντα στο δεύτερο μισό του Αυγούστου. Για παράδειγμα στο σχολικό έτος 2018-19 η σχολική χρονιά ξεκίνησε στις 20 Αυγούστου. Στη Βραζιλία, η πρώτη μέρα της σχολικής χρονιάς είναι η πρώτη Δευτέρα του Φεβρουαρίου. Η σχολική χρονιά διαρκεί 200 ημέρες. Το σχολικό έτος τελειώνει συνήθως στα τέλη Νοεμβρίου με αρχές Δεκεμβρίου. Ανάμεσα στο τέλος του πρώτου εξαμήνου και τις αρχές του δεύτερου εξαμήνου οι μαθητές έχουν 2 εβδομάδες διακοπών τον Ιούλιο. Στη Χιλή, τα σχολεία ανοίγουν στις 1 Μαρτίου (ανάποδη ημερομηνία της 1ης Σεπτεμβρίου στο νότιο ημισφαίριο). Το κυβερνητικό σχολικό ημερολόγιο στις Φιλιππίνες συνήθως αρχίζει τον Ιούνιο κάθε έτους. Ωστόσο, τα ιδιωτικά σχολεία έχουν την εξαίρεση να αποκλίνουν από το ημερολόγιο σύμφωνα με τον Δημοκρατικό Νόμο αρ. 7797. Κάποια κολέγια ή πανεπιστήμια μπορεί να ξεκινούν το σχολικό έτος τον Αύγουστο. Η σχολική χρονιά πρέπει να αποτελείται από 200, αλλά όχι περισσότερες από 220 ημέρες. Η πρώτη μέρα στο σχολείο στη Σαουδική Αραβία ξεκινά στις 29 Αυγούστου. Η πρώτη μέρα στο σχολείο στο Κατάρ είναι στις 15 Σεπτεμβρίου, συμπίπτοντας με μερικές χώρες του Αραβικού κόσμου. Στην Ιορδανία, στα περισσότερα σχολεία η 1η Σεπτεμβρίου είναι η πρώτη μέρα της σχολικής χρονιάς. Κάθε σχολική χρονιά αποτελείται από δύο περιόδους, με σύντομες χειμερινές διακοπές και μεγάλες καλοκαιρινές διακοπές, παρόλο που η ημερομηνία αρχής και τέλους της κάθε περιόδου διαφέρει. Το σχολικό έτος για τα σχολεία πρωτοβάθμιας και δευτεροβάθμιας εκπαίδευσης της Σιγκαπούρης ξεκινά στις αρχές Ιανουαρίου και τελειώνει κάποια στιγμή τον Νοέμβριο. Αυτό λαμβάνει υπόψη τις 40 εβδομάδες διδασκαλίας και μάθησης σύμφωνα με το πρόγραμμα σπουδών, πριν από την έναρξη των εθνικών εξετάσεων, καθώς και έξι εβδομάδες διακοπών στο τέλος του έτους για τους εκπαιδευτικούς και τους μαθητές. Στην Ινδία τα σχολεία ξανανοίγουν τον Ιούνιο μετά τις καλοκαιρινές διακοπές. Αυτό ισχύει στην πρωτοβάθμια και δευτεροβάθμια εκπαίδευση. Ωστόσο το σχολικό έτος δεν αρχίζει τον Ιούνιο. Οι ετήσιες εξετάσεις λαμβάνουν χώρα τον Φεβρουάριο και το νέο σχολικό έτος ξεκινάει στην τελευταία εβδομάδα του Μαρτίου. Τα μαθήματα συνεχίζονται μέχρι τη πρώτη ή τη δεύτερη εβδομάδα του Μαΐου όπου ξεκινούν οι καλοκαιρινές διακοπές. Οι καλοκαιρινές διακοπές τελειώνουν τον Ιούνιο. Στο Πακιστάν τα κρατικά και ιδιωτικά σχολεία διεξάγουν τις ετήσιες εξετάσεις τον Φεβρουάριο και τον Μάρτιο. Μετά τις ετήσιες εξετάσεις τα σχολεία ανοίγουν στα τέλη Μαρτίου με αρχές Απριλίου. Οι καλοκαιρινές διακοπές ξεκινούν από τα τέλη Μαΐου ή τις αρχές Ιουνίου και διαρκούν μέχρι τις 14 Αυγούστου (ημέρα ανεξαρτησίας του Πακιστάν). Οι χειμερινές διακοπές ξεκινούν στα τέλη Δεκεμβρίου και διαρκούν μέχρι τις αρχές Ιανουαρίου. Η πρώτη μέρα του σχολείου στο Ισραήλ είναι η 1η Σεπτεμβρίου, ενώ αν πέφτει Σάββατο, ξεκινάει στις 2 Σεπτεμβρίου. Τα μαθήματα ολοκληρώνονται στις 30 Ιουνίου στα δημοτικά σχολεία, ενώ στα γυμνάσια και λύκεια τα μαθήματα ολοκληρώνονται στις 20 Ιουνίου. Η πρώτη ημέρα του σχολείου (σε όλα τα σχολεία) είναι η 7η ή 8η Απριλίου. Τα σχολεία συνήθως κλείνουν για διακοπές στις 24 Μαρτίου. Το σχολείο αρχίζει τον Απρίλιο επειδή τότε είναι η εποχή της σακούρα, όπου ανθίζουν οι κερασιές. Στην Ινδονησία τα σχολεία ανοίγουν στα μέσα Ιουλίου. Στο Ιράν η πρώτη ημέρα του σχολείου είναι στα τέλη Σεπτεμβρίου. Στο Βιετνάμ, τα σχολεία ανοίγουν πάντα στις 5 Σεπτεμβρίου, παρόλο που σε μερικά σχολεία οι μαθητές μπορεί να έχουν ξεκινήσει να μελετούν από τον Αύγουστο. Στη Νότια Κορέα η σχολική χρονιά ξεκινά την 1η Μαρτίου, αλλά τα μαθήματα ξεκινούν την 2α Μαρτίου καθώς η 1η Μαρτίου είναι εθνική αργία. Η τελευταία μέρα της σχολικής χρονιάς είναι στις αρχές Ιανουαρίου ή τον Φεβρουάριο. Ήταν σύνηθες για τα σχολεία να τελειώνουν το δεύτερο εξάμηνο στα τέλη Δεκεμβρίου, ύστερα να ξεκινούν οι χειμερινές διακοπές διάρκειας ενός μήνα, ύστερα να επιστρέφουν για λίγες εβδομάδες στο σχολείο και να έχουν μερικές εβδομάδες ανοιξιάτικων διακοπών πριν τον Μάρτιο. Αυτό έχει αλλάξει αρκετά τελευταία και πολλά σχολεία επιλέγουν να αυξάνουν τη διάρκεια του δεύτερου εξάμηνου μέχρι τις αρχές Ιανουαρίου και να χαρίζουν μεγαλύτερες διακοπές στους μαθητές τους μέχρι τον Μάρτιο. Η σχολική χρονιά στη Σαουδική Αραβία ξεκινά κατά την πρώτη εβδομάδα του Σεπτεμβρίου. Το διδακτικό προσωπικό επιστρέφει μια εβδομάδα νωρίτερα, στη τελευταία εβδομάδα του Αυγούστου. Στην Αυστραλία, τα σχολεία ανοίγουν συνήθως την τρίτη εβδομάδα του Ιανουαρίου ή την 1η Φεβρουαρίου. Αυτό εξαρτάται από την πολιτεία ή την περιοχή (και από το σύστημα των κρατικών ή ιδιωτικών σχολείων). Το σχολείο αρχίζει ή την 1η Φεβρουαρίου,συνήθως την τρίτη εβδομάδα του Ιανουαρίου και τελειώνει στις 22 Δεκεμβρίου. Η χρονιά χωρίζεται σε 3 τρίμηνα. Για κάθε τρίμηνο υπάρχουν 2 εβδομάδες διακοπές. Οι Χριστουγεννιάτικες και οι καλοκαιρινές διακοπές διαρκούν 5 εβδομάδες. Τα σχολεία συνήθως ανοίγουν την τελευταία εβδομάδα του Ιανουαρίου ή την πρώτη εβδομάδα του Φεβρουαρίου. Συνήθως τα σχολεία ανοίγουν στην τρίτη εβδομάδα του Ιανουαρίου. Στο Βέλγιο, η πρώτη ημέρα του σχολείου είναι η 1η Σεπτεμβρίου, ή η ακόλουθη Δευτέρα, εάν η 1η Σεπτεμβρίου πέφτει Σάββατο ή Κυριακή. (Σε όλα τα σχολεία ισχύει το ίδιο) Στη Βουλγαρία, η πρώτη ημέρα του σχολείου είναι η 15η Σεπτεμβρίου, ή η ακόλουθη Δευτέρα εάν η 15η Σεπτέμβριου πέφτει Σάββατο ή Κυριακή. Η πρώτη μέρα στο σχολείο στην Ελλάδα είναι η 11η Σεπτεμβρίου ή η πρώτη επόμενη Δευτέρα μετά το σαββατοκύριακο εάν η 11η Σεπτεμβρίου πέφτει Σάββατο ή Κυριακή, ενώ η τελευταία μέρα στο σχολείο στην Ελλάδα είναι η 15η Ιουνίου και έχει 3 μήνες διακοπές, μέχρι την 11η Σεπτεμβρίου. Στα γυμνάσια και τα λύκεια η σχολική χρονιά λήγει γύρω στις 25 Μαΐου, για να ακολουθήσουν οι προαγωγικές και πανελλαδικές εξετάσεις. Τα πανεπιστήμια ξεκινούν την πρώτη Δευτέρα του Οκτωβρίου, και ολοκληρώνουν το ακαδημαϊκό έτος στα μέσα Ιουλίου, συμπεριλαμβανομένης μιας μικρής παύσης τον Φεβρουάριο ανάμεσα στα δύο εξάμηνα. Το 2020 το άνοιγμα των σχολείων στην Ελλάδα ορίστηκε για τις 14 Σεπτεμβρίου, λόγω της πανδημίας του κορωνοϊού 2019-20. Σε αρκετές χώρες η ημερομηνία έναρξης της σχολικής χρονιάς έχει αλλάξει λόγω της πανδημίας, για την αναπλήρωση των κενών που προέκυψαν από το κλείσιμο των σχολείων τον Μάρτιο. Στην Εσθονία, η πρώτη ημέρα του σχολείου είναι η 1η Σεπτεμβρίου, ή η ακόλουθη Δευτέρα εάν η 1η Σεπτεμβρίου πέφτει Σάββατο ή Κυριακή. Η πρώτη μέρα στο σχολείο στην Ιρλανδία ξεκινά συνήθως την 1η Σεπτεμβρίου και η σχολική χρονιά ολοκληρώνεται στις 31 Αυγούστου. Τα μαθήματα ολοκληρώνονται στις 31 Μαΐου και οι μαθητές έχουν τρεις μήνες διακοπών. Η νορβηγική σχολική χρονιά δεν έχει καθορισμένη ημερομηνία έναρξης και λήξης, αλλά συνήθως ξεκινά στα μέσα Αυγούστου και τελειώνει στα μέσα Ιουνίου. Η σχολική χρονιά αποτελείται από 190 ημέρες και οι ακριβείς ημερομηνίες ορίζονται από τους κυβερνήτες της κάθε επαρχίας το προηγούμενο φθινόπωρο. Στην Ουκρανία η σχολική χρονιά ξεκινά στις 1 Σεπτεμβρίου. Αν η 1η Σεπτεμβρίου πέφτει σε Σάββατο ή Κυριακή, η σχολική χρονιά ξεκινά την πρώτη Δευτέρα που ακολουθεί. Σύμφωνα με το διάταγμα του Πολωνού Υπουργού Δημόσιας Εκπαίδευσης του 2010, η πρώτη μέρα στο σχολείο για τα σχολεία τακτικής υποχρεωτικής εκπαίδευσης στην Πολωνία είναι η 1η Σεπτεμβρίου ή η πρώτη επόμενη Δευτέρα αν η 1η Σεπτεμβρίου πέφτει τη Παρασκευή, το Σάββατο ή την Κυριακή. Η τελευταία μέρα είναι η τελευταία Παρασκευή μετά τις 18 Ιουνίου. Στο παρελθόν, σύμφωνα με παρόμοιο διάταγμα του 2002, η παραπάνω εξαίρεση ήταν μόνο για το Σάββατο και την Κυριακή, και η τελευταία ημέρα ήταν η πρώτη Παρασκευή μετά τις 18 Ιουνίου. Στην Πορτογαλία το σχολείο ξεκινάει στις αρχές του Σεπτεμβρίου, την πρώτη εβδομάδα. Το 2019 το σχολείο ξεκίνησε στις 10-13 Σεπτεμβρίου. Τα σχολεία στη Ρωσία (πρώην Σοβιετική Ένωση) ιστορικά αρχίζουν στις 1 Σεπτεμβρίου. Η ακριβής ημερομηνία για τη χώρα επικυρώθηκε με Διάταγμα του Συμβουλίου των Επιτρόπων του Λαού το 1935 και καθορίστηκε επίσημα με Διάταγμα του Ανωτάτου Σοβιέτ της Σοβιετικής Ένωσης αρ. 3018-Χ το 1980. Το 1984, η 1η Σεπτεμβρίου ορίστηκε επίσημα ως Ημέρα της Γνώσης. Αν η 1η Σεπτεμβρίου πέφτει Κυριακή, τα περισσότερα σχολεία επιλέγουν να διεξάγουν μια παραδοσιακή τελετουργική γιορτή, η οποία σηματοδοτεί συμβολικά την έναρξη του σχολικού έτους, και τα πραγματικά μαθήματα αρχίζουν τη Δευτέρα. Παραδοσιακά οι μαθητές φέρνουν λουλούδια για τους καθηγητές. Αγγλία και Ουαλία Η πρώτη μέρα στο σχολείο για τα δημόσια σχολεία στην Αγγλία και την Ουαλία ποικίλλει ανάλογα με την τοπική αρχή και μερικές φορές από το σχολείο, αλλά σχεδόν πάντα συμβαίνει κατά την πρώτη εβδομάδα του Σεπτεμβρίου, ή περιστασιακά κατά τη δεύτερη εβδομάδα. Σκωτία Η σχολική χρονιά στη Σκωτία αρχίζει από τα μέσα έως τα τέλη Αυγούστου, περισσότερο από μία εβδομάδα νωρίτερα απ'ότι στο υπόλοιπο Ηνωμένο Βασίλειο. Η ακριβής ημερομηνία ποικίλλει ανάλογα με την τοπική αρχή και μερικές φορές από το σχολείο. Στη Σλοβενία, η πρώτη ημέρα του σχολείου είναι η 1η Σεπτεμβρίου, ή η ακόλουθη Δευτέρα εάν η 1η Σεπτεμβρίου πέφτει Σάββατο ή Κυριακή. Η σχολική χρονιά τελειώνει στις 31 Αυγούστου με τα μαθήματα να ολοκληρώνονται στις 24 Ιουνίου, μια μέρα πριν την ημέρα ανεξαρτησίας (στις 25 Ιουνίου, όταν η Σλοβενία διακήρυξε την ανεξαρτησία της από τη Γιουγκοσλαβία το 1991), ή στην Παρασκευή πριν τις 24 Ιουνίου αν η 24η Ιουνίου πέφτει Σάββατο ή Κυριακή. Στη Λιθουανία, η πρώτη ημέρα του σχολείου είναι η 1η Σεπτεμβρίου, ή η ακόλουθη Δευτέρα εάν η 1η Σεπτεμβρίου πέφτει Σάββατο ή Κυριακή. Η σχολική χρονιά στη Γαλλία δεν έχει σταθερή ημερομηνία αρχής, αλλά ξεκινάει κάπου στις πρώτες δύο εβδομάδες του Σεπτεμβρίου. Το σχολείο τελειώνει στις αρχές Ιουλίου, αφήνοντας περίπου 2 μήνες καλοκαιρινών διακοπών στους μαθητές. Στη Λετονία, η πρώτη ημέρα του σχολείου είναι η 1η Σεπτεμβρίου, ή η ακόλουθη Δευτέρα εάν η 1η Σεπτεμβρίου πέφτει Σάββατο ή Κυριακή. Τα σχολεία στη Σερβία ξεκινούν στην 1η Σεπτεμβρίου, ή την επόμενη Δευτέρα εάν η 1η Σεπτεμβρίου πέφτει Σάββατο ή Κυριακή. Η σχολική χρονιά δεν έχει σταθερή ημερομηνία αρχής στην Κροατία. Τελειώνει στα μέσα Ιουνίου. Μέχρι το 2019 η σχολική χρονιά΄άρχιζε την πρώτη Δευτέρα του Σεπτεμβρίου. Στη Σουηδία, η πρώτη μέρα στο σχολείο είναι η 20ή Αυγούστου. Στην Τυνησία το σχολικό έτος ξεκινά στις 15 Σεπτεμβρίου (ή στις 16 Σεπτεμβρίου εάν η 15η Σεπτεμβρίου πέφτει Σάββατο ή σε θρησκευτική αργία) και τελειώνει στις 25 Μαΐου στη δευτεροβάθμια εκπαίδευση. Στη πρωτοβάθμια εκπαίδευση τελειώνει στις 1 Ιουνίου. Στο Μαρόκο το σχολικό έτος αρχίζει τον Σεπτέμβριο και τελειώνει τον Ιούνιο ή στις αρχές Ιουλίου. Το σχολικό έτος διαιρείται σε δύο τετράμηνα (Σεπτέμβριος-Ιανουάριος και Φεβρουάριος-Ιούνιος/αρχές Ιουλίου). Στην Αίγυπτο η σχολική χρονιά αρχίζει συνήθως στο τελευταίο τρίτο του Σεπτεμβρίου (ιδιαίτερα το πρώτο Σάββατο του τελευταίου δεκαήμερου του Σεπτεμβρίου). Για παράδειγμα το 2019 το σχολείο ξεκινάει το Σάββατο 21 Σεπτεμβρίου και το 2018 στο Σάββατο 22 Σεπτεμβρίου. Οι ημερομηνίες καθορίζονται από το υπουργείο παιδείας και το υπουργείο ανώτερης εκπαίδευσης, ενώ εφαρμόζονται σχεδόν σε κάθε σχολείο και πανεπιστήμιο. Ωστόσο, τα ιδιωτικά ιδρύματα μπορούν να θέσουν δικές τους ημερομηνίες για την αρχή της σχολικής χρονιάς, συνήθως πριν τις 21 Σεπτεμβρίου. Το σχολικό έτος αποτελείται από 2 τρίμηνα που διαρκούν περίπου 15 εβδομάδες το καθένα, ενώ η διάρκεια τους μπορεί να διαφέρει ανάλογα με την τάξη ή το μάθημα του κολεγίου.